OpenLLM-France/wikimedia huggingface dataset:
# Sun Jun (Tres Regnes)

* Per altres persones anomenades igual, vegeu Sun Jun.
Sun Jun :
| Xinès tradicional: | Xinès tradicional: | 孫峻 |
| Xinès simplificat: | Xinès simplificat: | 孙峻 |
    En aquest nom xinès, el cognom és Sun.
Sun Jun (219–256), nom estilitzat Ziyuan (子遠), va ser un regent de Wu Oriental durant el període dels Tres Regnes de la història xinesa. Va servir sota l'emperador Sun Liang.
Sun Jun va ser un besnet de Sun Jing, l'oncle de l'emperador fundador de Wu Oriental, Sun Quan. Més tard durant el regnat de Sun Quan, va esdevenir un assistent personal de confiança de Sun Quan, i hom diu d'haver estat, conjuntament amb la filla de Sun Quan, Sun Dahu (孫大虎), involucrat en acusar falsament al príncep hereu Sun He, conduint a la remoció de Sun He com príncep hereu en el 250. A recomanació seva i de Sun Dahu, Sun Quan va crear al seu fill més jove, Sun Liang, com el seu successor. De nou per recomanació de Sun Jun, Sun Quan va nomenar Zhuge Ke regent de Sun Liang en el 251, i després de la seva mort en el 252, Sun Jun va esdevenir un ajudant clau de Zhuge.
En el 253, després que Zhuge va patir un gran derrota davant Cao Wei, i posteriorment, es va negar a admetre la culpa, tractant a més d'acabar amb tota dissensió, Sun Jun el va assassinar i va prendre el lloc de regent. Hi havia expectativa inicial sobre que ell podria estar disposat a compartir el poder amb altres funcionaris clau, però en lloc d'això va consolidar el poder en les seves pròpies mans. Jun no va ser conegut pels seus èxits durant la seva regència, i va ser sever en els seus càstigs. Com a resultat, hi va haver diverses maquinacions contra la seva vida durant la seva regència, incloent un complot en el 254 dirigida per Sun Ying (孫英), el Marquès de Wu, el fill del fill major de Sun Quan, Sun Deng, i un altre el 255, on Sun Dahu (amb la qual Sun Jun podria haver tingut un flirt) va penjar-li la llufa a sa germana Sun Xiaohu (孫小虎) d'ésser la líder de l'esmentada conspiració, i Sun Jun va ajusticiar a Sun Xiaohu.
En el 256, a instàncies de Wen Qin, un general de Cao Wei que s'havia rendit a Wu Oriental després que una revolta propi Qin i Guanqiu Jian havia fracassat, Sun Jun considerà llançar un gran atac contra Cao Wei, però quan estava a punt d'escometre-ho ell va emmalaltir. Ell va transferir els seus poders al seu cosí Sun Chen i després va morir. Sun Chen el va succeir.
En el 258, després que Sun Chen deposés a Sun Liang i al seu torn fos executat pel nou emperador Sun Xiu, el fèretre de Sun Jun va ser exhumat i reduït de mida, com un signe de desaprovació imperial.

## Vegeu també

* Llista de persones dels Tres Regnes

## Referències

* Registres dels Tres Regnes, vol. 64.
* Zizhi Tongjian, vols. 75 i 77.
# Stord

Stord és un municipi situat al comtat de Vestland, Noruega. Té 18.775 habitants (2016) i la seva superfície és de 143,69 km². El centre administratiu del municipi és el poble de Leirvik.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 26 novembre 2016].

## Enllaços externs

* Stord - Lloc web oficial
# Storckensohn

Storckensohn (en alsacià Storksoh) és un municipi francès, situat a la regió del Gran Est, al departament de l'Alt Rin. L'any 2006 tenia 248 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 209 | 240 | 229 | 248 | 239 | 228 |

## Administració

Llista d'alcaldes :
| Període | Identitat | Partit |
| 2001- | Joseph Haller | |
# Subdirecció General (Espanya)

La Subdirecció General a Espanya és una divisió d'una Direcció General. Al càrrec de la subdirecció general hi ha el subdirector general, que està sota la supervisió del director general o òrgan del qual en depén. El subdirector general és nomenat i cessat pel ministre o secretari d'estat del qual en depenga, sent requerit que siga un funcionari de carrera.
Les seues funcions són les d'executar projectes o activitats que se li assignen i gestionar els assumptes de la seua competència.

## Referències

* ↑ Rebollo Delgado, Lucrecio; Pais Rodríguez, Ramón. Introducción al derecho I (Derecho público). Madrid: Dykinson, 2004, p. 238. ISBN 84-9772-331-7.
* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 132. ISBN 84-930048-0-4.
# Salts als Jocs Europeus de 2015 – 3 metres trampolí sincronitzat femení

Salts als Jocs Europeus de 2015 :
| 1 m trampolí | Homes | Dones |
| 3 m trampolí | Homes | Dones |
| 10 m plataforma | Homes | Dones |
| 3 m trampolí sincronitzat | Homes | Dones |
La prova de 3 metres trampolí sincronitzat es va disputar el dia 19 de juny al Bakú Aquatics Center.

## Resultats

En aquesta prova no va haver-hi classificatoris i directament es va celebrar la final a les 19:00 hora local (UTM +4).
| Posició | Saltadores | País | Puntuació |
| 01 | Louisa Stawcynski Saskia Oettinghaus | Alemanya | 284.07 |
| 02 | Elena Chernykh Maria Polykova | Rússia | 276.90 |
| 03 | Diana Shelestyuk Marharita Dzhusova | Ucraïna | 264.87 |
| 4 | Krystina Sheshka Yuliya Bandzik | Belarús | 256.80 |
| 5 | Dominika Bak Kaja Skrzek | Polònia | 237.69 |
| 6 | Laura Anna Granelli Malvina Catalano Gonzaga | Itàlia | 235.50 |
| 7 | Vivian Barth Madeline Coquoz | Suïssa | 235.38 |
| 8 | Maja Boric Lorena Tomiek | Croàcia | 228.15 |
| 9 | Millie Fowler Millie Haffety | Regne Unit | 216.45 |
| 10 | Hannah Lena Rott Michelle Steudenherz | Àustria | 215.55 |

## Referències

* ↑ http://www.baku2015.com/diving/event/women-synchronized-3m-springboard/index.html Arxivat 2019-01-07 a Wayback Machine.
# William Edward de Winton

William Edward de Winton (nascut el 6 de setembre del 1856 o 1857 a Sir Gaerfyrddin, Gal·les, i mort el 30 d'agost del 1922) fou un zoòleg i col·leccionista d'animals britànic. El seu principal centre d'interès era la mastologia, però també feu contribucions a l'estudi de l'avifauna.

## Biografia

De Winton era el segon fill del capità Robert Henry de Winton. Començà la seva carrera professional com a home de negocis a Londres abans de reorientar-se cap a la història natural. El 1893 esdevingué membre de la British Ornithologists' Union i una mica més tard del British Ornithologists' Club, fundat l'any abans. Escrigué llistes i diversos articles curts per als primers números del Bulletin of the Ornithologists' Club. El 1899 succeí a Howard Saunders com a tresorer honorífic i secretari del British Ornithologists' Club. Ocupà aquest darrer càrrec fins al 1904.
Després que John Samuel Budgett dimitís de les seves funcions al Zoo de Londres, el 1903 fou durant un breu temps director de la conservació del Parc Zoològic a Regent's Park. El 1904 es casà amb Sibyl Laura Edwardes, la segona filla de William Edwardes, 4t baró de Kensington. Tingueren tres filles i dos fills.
De Winton descrigué diverses espècies de mamífers, incloent-hi el pudu septentrional, la llebre corsa, Ammodillus imbellis, Fukomys bocagei, la musaranya de muntanya de De Winton, la musaranya aquàtica de Styan, l'esquirol llistat de De Winton i la girafa reticulada. El 1902 completà l'obra Zoology of Egypt: Mammalia, del zoòleg John Anderson, que havia mort el 1900.

## Epònims

El 1901, Oldfield Thomas descrigué el ratpenat d'orelles llargues de De Winton (Laephotis wintoni), mentre que el 1907, Robert Broom anomenà el talp daurat de De Winton (Cryptochloris wintoni) en honor de De Winton. En canvi, Macronyx ameliae wintoni, una subespècie de la piula d'esperons de gorja rosada, fou anomenada per Richard Bowdler Sharpe en honor de Francis Walter de Winton, un dels directors de la Companyia Imperial Britànica de l'Àfrica Oriental.

## Referències

* ↑ Richard Bowdler Sharpe: On the Birds collected by Mr. F. J. Jackson, F.Z.S., during his recent Expedition to Uganda through the Territory of the Imperial British East-African Company (1892). A: Ibis, 34 (2): 299–322.
# Corb marí de Heard

El corb marí de Heard (Phalacrocorax nivalis) és un ocell marí de la família dels falacrocoràcids (Phalacrocoracidae) sovint considerat una subespècie de Phalacrocorax atriceps, que habita les illes Illes Heard i McDonald.
# Delray Beach International Tennis Championships 2014

El Torneig de Delray Beach 2014, conegut oficialment com a Delray Beach International Tennis Championships 2014 és una competició tennística disputada sobre pista dura que pertany a les sèries 250 del circuit ATP. La 22a edició del torneig es va celebrar entre el 14 i el 23 de febrer de 2014 al Delray Beach Tennis Center de Delray Beach, Florida, Estats Units.
El croat Marin Čilić va guanyar el segon títol de la temporada. Els germans estatunidencs Bob i Mike Bryan van guanyar el títol de dobles per tercera ocasió (2009 i 2010).

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | T. Haas | 4 | 6 | 6² |
| Q | S. Johnson | 6 | 2 | 7 | Q | S. Johnson | 6 | 6 | |
| | A. Mannarino | 6 | 4 | 2 | | F. López | 3 | 2 | |
| | F. López | 4 | 6 | 6 | | | | | | Q | S. Johnson | 2 | 4 |
| 4 | K. Anderson | 1 | | | | | | | | 4 | K. Anderson | 6 | 6 |
| | I. Karlović | 0 | r | | 4 | K. Anderson | 6$^3$ | 6 | 6 | | | | |
| | M. Matosevic | 7 | 0 | | | M. Matosevic | 7 | 3 | 3 | | | | |
| 8 | L. Hewitt | 6² | r | | | | | | | | | | | 4 | K. Anderson | 6⁶ | 7 | 4 |
| 7 | M. Čilić | 6 | 6 | | | | | | | | | | | 7 | M. Čilić | 7 | 6$^7$ | 6 |
| WC | R. Harrison | 3 | 4 | | 7 | M. Čilić | 6 | 6 | | | | | |
| | T. Gabaixvili | 4 | | | | T. Gabaixvili | 2 | 3 | | | | | |
| 3 | K. Nishikori | 2 | r | | | | | | | 7 | M. Čilić | 7 | 6 |
| Q | R. Williams | 6$^7$ | 6 | 6 | | | | | | 5 | J. Isner | 6⁵ | 3 |
| WC | M. Bagdatís | 7 | 4 | 2 | Q | R. Williams | 6 | 3 | 2 | | | | |
| | D. Sela | 6 | 1 | 6⁵ | 5 | J. Isner | 4 | 6 | 6 |
| 2 | J. Isner | 3 | 6 | 7 | | | | | |

## Quadre dobles masculins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Bob Bryan Mike Bryan | w/o | |
| | Benjamin Becker Feliciano López | | | 1 | Bob Bryan Mike Bryan | 6 | 6 | |
| 3 | Santiago González Scott Lipsky | 4 | 5 | WC | Ryan Harrison Jack Sock | 2 | 1 | |
| WC | Ryan Harrison Jack Sock | 6 | 7 | | | | | | 1 | Bob Bryan Mike Bryan | 6 | 6 |
| | František Čermák Mikhaïl Ielguin | 6 | 6 | | | | | | | František Čermák Mikhaïl Ielguin | 2 | 3 |
| | Bradley Klahn Tim Smyczek | 2 | 2 | | František Čermák Mikhaïl Ielguin | 6 | 3 | [10] |
| | Samuel Groth Maks Mirni | 7 | 6 | | Samuel Groth Maks Mirni | 4 | 6 | [8] |
| Alt | Sekou Bangoura Vahid Mirzadeh | 6⁵ | 4 | | | | | |

## Enllaços externs

* Web oficial (anglès)
* Quadre individual masculí PDF
* Quadre dobles masculins PDF
Delray Beach :
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
ATP World Tour 2014
< 2013
2015 > :
ATP World Tour Finals, Londres :
# Detector d'ionització gasosa

Un detector d'ionització gasosa és un instrument de detecció de radiació l'objectiu del qual és detectar la presència de partícules ionitzants en física de partícules i, en general, mesurar la radiació ionitzant.
Els detectors d'ionització gasosa fan servir l'efecte ionitzant de la radiació sobre un sensor emplenat de gas. Si la partícula té prou energia per ionitzar un àtom o molècula de gas, els electrons i ions resultants produeixen un flux de corrent mesurable.
Formen un grup important d'instruments utilitzats per la detecció i mesura de la radiació. N'hi ha tres tipus bàsics:
* Cambra d'ionització
* Comptador proporcional
* Tub de Geiger-Müller
Una aplicació molt habitual és la de detectors de fum.
# Death Row Records

Death Row Records és una companyia discogràfica fundada el 1991 per Suge Knight i Dr. Dre. Aquest segell discogràfic va ser la casa de molts artistes com Dr. Dre, Snoop Dogg o Tupac Shakur. També s'incloïen The Lady of Rage ("Afro Puffs"), Michel'li, Danny Boy o Gina Longo.

## Artistes

* Michel'le
* N.I.N.A
* Petey Pablo

## Antics Artistes

* 6 Feet Deep
* Above The Law
* B-Rezell
* Bad Azz
* Crooked I
* Danny Boy
* Daz Dillinger
* DJ Quik
* Dr. Dre
* Eastwood
* Gail Gotti
* Jewell
* K-9
* Kurupt
* Lady Of Rage
* Lil' Bow Wow
* MC Hammer
* Nate Dogg
* O.F.T.B
* Pretty Ricky
* RBX
* Sam Sneed
* Snoop Dogg
* Soopafly
* Spider Loc
* Tha Dogg Pound
* The D.O.C.
* The Outlawz
* Tray Deee
* Tupac Shakur
* Virginya Slim
* Warren G
* Yo-Yo
# Di4ri

Di4ri és una sèrie de televisió italiana de drama adolescent produïda per Netflix i estrenada el 18 de maig del 2022.

## Sinopsi

Ambientada a l'illa italiana d'Ischia, concretament al municipi de Marina Piccola, conta la història d'un grup d'adolescents que van a la classe de 2n D de l'escola secundària local. Cada episodi és narrat per un dels protagonistes, que l'explica del seu punt de vista.

## Elenc
### Principal

* Flavia Leone com a Livia Mancini
* Andrea Arru com a Pietro Maggi
* Liam Nicolosi com a Giulio Paccagnini
* Francesca La Cava com a Arianna Rinaldi
* Sofia Nicolini com a Isabel Diop
* Biagio Venditti com a Daniele Parisi
* Federica Franzellitti com a Mónica Piovani
* Pietro Sparvoli com a Mirko Valenti

### Secundari

* Fortunato Cerlino com a Paolo Agresti
* Fiorenza Tessari com a professora Ferrucci
* Massimo Pio Giunto com a Michele Pastore
* Marta Latino com a Lucia Colasanti
* Lorenzo Nicolò com a Silverio Mancini
* Christelle Arayata com a Carlotta Ferrucci
* Alessandro Laffi com a Matteo
* Santiago Narciso com a Damiano Valenti
* Frederico Cempella com a Nico Guariglia
* Rosella Cellati com a Sra. Parisi
* Valentine Scimè com a Elisa Mancini
* Stella Rotondaro com a professora de matemàtiques
* Gianluigi Calvani com a professor d'anglès
* Alessandro Procoli com a director
* Sara Zenier com a Sra. Maggi
* Luca Scapparone com a Sr. Maggi
* Michelangelo Tommaso com a Sr. Parisi
* Chiara Ricci com a Sra. Mancini
* Yasine Mbaye com a Claire Diop
* Filippo Bianchi com a Denis
* Edoardo Esposito com a Lamberto

## Producció

El rodatge va tenir lloc a l'illa d'Ischia, a l'extrem nord del Golf de Nàpols, durant divuit setmanes, de l'agost al desembre del 2021.

## Estrena

El tràiler oficial de la sèrie es va llançar el 19 d'abril del 2022. La primera temporada va ser publicada el 18 de maig del mateix any.

## Referències

* ↑ Manuel Magarini. «Di4ri: trama, trailer e cast della prima serie italiana Netflix dedicata ai ragazzi» (en italià). cinematographe.it, 22-05-2022.
* ↑ «Di4ri, girata a Ischia la prima serie TV preadolescenziale italiana di Netflix» (en italià). ilgolfo24.it, 23-05-2022.
* ↑ Antonio De Córdova. «Agenda Temporada 1: ¿Dónde se rodó la serie?». Carteltec, 26-07-2022. [Consulta: 25 agost 2022].
* ↑ «Netflix presenta il trailer e le prime immagini di Di4ri» (en italià). orgoglionerd.it, 20-04-2022.
* ↑ «Di4ri: il 18 maggio esce su Netflix la prima serie teen italiana» (en italià). Sky TG24, 13-05-2022. [Consulta: 7 desembre 2022].
Sèries originals de Netflix :
Sèries en emissió :
Sèries acabades :
Sèries continuades :
# Dhurwai

Dhurwai fou un petit estat tributari protegit a l'Índia central, agència de Bundelkhand, del grup anomenat Jagirs Hasht-Bhaiya. Tenia una superfície de 47 km² i estava limitat al nord i sud pel districte de Jhansi, a l'est per Tori Fatehpur, i a l'oest per Bijna. La població el 1881 era de 1.598 i el 1901 de 1.826. L'estat estava format per deu pobles i els seus ingressos eren de 8.000 rúpies. La capital era Dhurwai (777 habitants el 1901) a 25° 19′ N, 79° 03′ E﻿ / ﻿25.317°N,79.050°E﻿ / 25.317; 79.050
Estava governat per un jagirdar de casta bundela rajput de la casa d'Orchha, descendent de Man Singh el quart fill de Diwan Rai Singh, germà del maharajà Udot Singh d'Orchha i fill de Bir Singh Deo; Diwan Rai Singh va rebre Baragaon quan els dominis d'Orchha es van partir i al seu torn va partir Baragaon entre els seus vuit fills un dels quals va rebre Dhurwai. El conjunt fou conegut com els Jagirs Hasht-Bhaiya que vol dir Jagirs dels Vuit Germans. A la segona meitat del segle XIX en quedaven quatre i els altres s'havien extingit. El 1823 Diwan Budh Singh fou confirmat en el territori per sanad dels britànics. A començaments del segle XX era sobirà Diwan Ranjur Singh que havia pujat al tron el 1851; altres membres de la família governaven territoris de l'estat el que feia inoperant l'administració i empobria al sobirà.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Diaphus roei

Diaphus roei és una espècie de peix de la família dels mictòfids i de l'ordre dels mictofiformes.

## Hàbitat

És un peix marí i d'aigües profundes que viu fins als 558 m de fondària.

## Distribució geogràfica

Es troba a l'oest de l'Atlàntic.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dickey

Dickey és una població dels Estats Units a l'estat de Dakota del Nord. Segons el cens del 2000 tenia 57 habitants.

## Demografia

Segons el cens del 2000, Dickey tenia 57 habitants, 26 habitatges, i 12 famílies. La densitat de població era de 100 hab./km².
Dels 26 habitatges en un 26,9% hi vivien nens de menys de 18 anys, en un 38,5% hi vivien parelles casades, en un 3,8% dones solteres, i en un 53,8% no eren unitats familiars. En el 53,8% dels habitatges hi vivien persones soles el 30,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 3,5.
Per edats la població es repartia de la següent manera: un 17,5% tenia menys de 18 anys, un 14% entre 18 i 24, un 21,1% entre 25 i 44, un 29,8% de 45 a 60 i un 17,5% 65 anys o més.
L'edat mediana era de 43 anys. Per cada 100 dones de 18 o més anys hi havia 104,3 homes.
La renda mediana per habitatge era de 18.500 $ i la renda mediana per família de 23.750 $. Els homes tenien una renda mediana de 28.333 $ mentre que les dones 11.250 $. La renda per capita de la població era de 10.547 $. Entorn del 50% de les famílies i el 39% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dickey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dickey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Dick Ukeiwé

Dick Ukeiwé, nascut a Lifou a les Illes Loyauté el 1928 i mort el 3 setembre 2013, fou un polític canac, de Nova Caledònia. Quan entrà en vigor la llei-marc Defferre de 1956, mercè la qual es va crear l'Assemblea Territorial de Nova Caledònia, en fou elegit diputat a les eleccions de 1957 dins les llistes d'Unió Caledoniana, dirigida aleshores per Maurice Lenormand. Dimití el 1961, en desacord amb Lenormand, i aleshores crea Unió Democràtica, secció gaullista local, amb la que fou reescollit a l'Assemblea de 1972 fins al 1983. Fou president de l'Assemblea Territorial el 1975-1976 i el 1977-1978.
El 1977 fundà la secció local del Reagrupament per la República (RPR), que el 1978 es va unir al partit anti-independentista Reagrupament per Caledònia (RPC) de Jacques Lafleur, per a fundar Reagrupament de Caledònia en la República (RPCR) amb la que fou escollit senador de 1983 al 1992. Fou president també del Congrés de Nova Caledònia i cap de l'executiu durant l'època dels esdeveniments (1985-1988).
Abandonà el càrrec per a presentar-se a les eleccions al Parlament Europeu de 1989, i fou eurodiputat del Reagrupament dels Demòcrates Europeus fins al 1994. Ha estat l'únic canac i neocaledonià que ha estat escollit eurodiputat.
Durant els anys 1990 va entrar en conflicte amb Jacques Lafleur, raó per la qual el gener de 1993 va abandonar el partit per a fundar el seu propi grup, el Mouvement des Calédoniens libres (MCL), amb la que es va presentar a les eleccions legislatives franceses de 1993 i 1997. A les eleccions provincials de Nova Caledònia de 1999 va formar part de la llista Una Nova Caledònia per a Tots, però no fou escollit; després d'això es va retirar de la política. El 1998 fou nomenat Cavaller de la Legió d'Honor i el 2002 oficial de l'Orde Nacional del Mèrit Francès.
És pare de Bernard Ukeiwé, vicepresident de Reagrupament-UMP el 2006 i ajunt a l'alcalde de Nouméa fins a la seva mort el 2008.

## Referències

* ↑ «Décès de Dick Ukeiwé, ancien dirigeant kanak pro-français». Arxivat de l'original el 2015-06-10. [Consulta: 2 juny 2014].

## Enllaços externs

* Fitxa del Senat de Dick Ukeiwé
* Fitxa del Parlament europeu de Dick Ukeiwé
| Precedit per: nou càrrec | President del Congrés de Nova Caledònia 1985 - 1988 | Succeït per: Albert Etuve |